Peter Petro

Peter Petro (* 17. august 1946, Bratislava) je slovenský hráč na bicie nástroje, skladateľ, spisovateľ, prekladateľ a univerzitný profesor.

Peter Petro vyštudoval na FiF UK v Bratislave španielčinu a angličtinu, v Kanade študoval slavistiku a komparatistiku. Preslávil sa ako bubeník slovenskej bigbítovej skupiny The Beatmen. V skupine začal hrať v roku 1964 a podieľal sa tiež vo veľkej miere na skladaní skladieb. V roku 1966 spolu so skupinou emigroval do Nemecka a po návrate pôsobil istý čas v skupine Prúdy. V roku 1968 emigroval do Kanady.

V roku 1970 ukončil BA na University of British Columbia v odbore španielčina a ruština. V roku 1972 získal MA v odbore ruská literatúra. Na University of Alberta získal v roku 1978 PhD z komparatívnej literatúry.

Od roku 1977 vyučuje na Univerzite Britskej Kolumbie slovanskú a komparatívnu literatúru, je spisovateľ a prekladateľ. V roku 2015 bol Peter Petro profesor slovanskej literatúry na univerzite v kanadskom Vancouveri. V roku 2017 bol emeritným profesorom. S manželkou Soňou Bollovou má štyri deti a dve vnúčatá.

 Referencie 

Kategória:Slovenskí rockoví bubeníci
Kategória:Slovenskí spisovatelia
Kategória:Slovenskí prekladatelia
Kategória:Slovenskí univerzitní profesori
Kategória:Slovenskí emigranti a exulanti
Kategória:Prúdy (skupina)
Kategória:Osobnosti z Bratislavy
Kategória:Absolventi Filozofickej fakulty Univerzity Komenského v Bratislave
Kategória:Absolventi University of British Columbia
Kategória:Absolventi University of Alberta
Kategória:Vyučujúci na University of British Columbia
Kategória:Slovenskí literárni vedci